लापरवाही बरतने वाले अिधकारियों पर होगी कार्रवाई
डिस्कॉमअध्यक्ष श्रीमत पांडे ने बुधवार को वीडियो कान्फ्रेंस के माध्यम से राज्य सरकार द्वारा कृषि उपभोक्ताओं के लिए की गई घोषणाओं, राजस्व वसूली एवं मुख्यमंत्री विद्युत सुधार अभियान के तहत लाॅस रिडक्शन की स्थिति की समीक्षा की।
इस मौके पर उन्होंने कमजोर प्रदर्शन वाले अधिकारियों को निर्धारित लक्ष्यों को प्राप्त करने के लिए विशेष प्रयास करने के निर्देश दिए। साथ ही कहा कि कुछ जगहों पर अधिकारी पूरी निष्ठा से कार्य नहीं कर रहे हैं, इस वजह से सुधार नहीं हो रहा है। ऐसे अधिकारियों को निर्देश दिए कि समय रहते कार्य प्रणाली में सुधार नहीं किया तो उनके खिलाफ कार्यवाही की जाएगी। इसके साथ ही बुधवार से सरकारी विभागों पर बिजली की बकाया राशि की वसूली के लिए एक माह के लिए एमनेस्टी योजना भी लागू की गई।
इस मौके पर मुख्यमंत्री विद्युत सुधार अभियान के तहत लाॅस रिडक्शन की स्थिति की सर्किलवार जानकारी लेते कहा कि मार्च माह में राजस्व वसूली के लिए भी विशेष प्रयास किए जाएं, जिससे शत-प्रतिशत राजस्व वसूली के लक्ष्य को प्राप्त किया जा सके। वीडियो कान्फ्रेंस में तीनों डिस्कॉम के निदेशक तकनीकी, निदेशक वित्त, सचिव-प्रशासन सहित संभागीय मुख्य अभियंता क्षेम राज सिंह मीणा, अधीक्षण अभियंता दीपक गुप्ता, अधिशाषी अभियन्ता संजय अग्रवाल, रामहेत मीणा, आदि मौजूद रहे।
hin_Deva hin_Deva hin_Deva hin_Deva